VARAAIT
Tere tulemast taas "Varaaita"!
Me jätkame eelmisel korral alustatud teemal "Piiritletud armastus".
Sel korral räägin, kuidas Piibel suhtub paarisuhtesse.
On öeldud, et elus on kaks suurt probleemi -
üks on abielu ja teine vallalisus.
Kui üks on käes, tahaks teist.
Piibel räägib palju sellest, et kahekesi on parem kui üksi.
Kuid ta toetab mõlemaid eluviise.
Koguja raamatu 4. peatükis öeldakse:
"Parem on olla kahekesi kui üksi, sest neil on oma vaevast hea palk;
kui nad langevad, siis tõstab teine oma kaaslase üles!
Aga kuidas on siis lugu,
kui üksik langeb ega ole teist, kes teda üles tõstaks?"
Jumal lõi inimkonna loomise alguses mehele abi, kes tema kohane on.
Mehe ja naise mõlema ülesanne oli toetada ja aidata üksteist.
Seepärast planeeris Jumal paarisuhte-
abielu, kus mõlemad pooled võivad üksteist austada ja aidata, toetada.
Aga Jumala vastane, saatan, on aastasadade jooksul
moonutanud abielu karikatuuriks sellest, milleks Jumal selle planeeris.
Alistamine, petmine ja vägivald on jätnud pitseri paljudele abieludele.
Liiga paljud mehed ja naised on pidanud ja peavad ka tänapäeval
elama üksi ja ka abielus ilma teise abita.
Seepärast on paljud visanud kogu institutsiooni prügikasti ja mõelnud,
et mina seda ei tee, ei esimest ega ka teist korda.
Seetõttu on tekkinud vabaabielu -
koos elamise vorm, kus võib nautida kõiki abielu juurde kuuluvaid häid asju
ilma pühendumisega kaasneva valuta.
Piibel suhtub sellesse väga selgelt ja sellest on plaanis rääkida,
kuidas Piibel üleüldse suhtub paarissuhtesse.
Tere tulemast saatesse!
Kust sina oled saanud eeskuju oma paarisuhtes?
Kas oma kogemusest, vanemate elust, naabrite eeskujust?
Või mõne kuulsuse lahutustest ja uuesti abiellumistest,
avalikust arvamusest või mujalt?
Piiblis on selle kohta palju öeldud.
Täna räägime mõnest kirjakohast.
Paulus kirjutab:
"Kuid hooruspattude pärast olgu igal mehel oma naine
ja igal naisel oma mees." 1Kr 7:2
Jumal on seadnud abielu
mehe ja naise vahelise intiimse suhte kasvukohaks.
Piibel piirab abielu ainult mehe ja naise suhtega.
Kahe mehe või kahe naise vahelise seksuaalse paarisuhte
mõistab Piibel üheselt hukka.
Näiteks Kiri roomlastele 1. peatükk, salmid 26 ja 27.
Lisaks on seksuaalsed suhted Piiblis piiratud ainult abieluga.
Igasugune muu seksi harrastamine
on Piibli sõnul hoorus ja Jumala tahte vastane -
see lihtsalt on Piiblis nii.
Kui sa pole abielus, kuid sul on seksuaalsuhteid, üheöösuhteid,
seksuaalsuhe omasoolisega, kui sa petad oma abikaasat,
elad sa Piibli kohaselt patus ja Jumala tahte vastaselt.
Ta ei ehita ega õnnista sellist suhet mitte kunagi.
Piibel ütleb, et abielu olgu igatpidi au sees
ja abieluvoodi rüvetamata!
Sest Jumal nuhtleb hoorajaid ja abielurikkujaid (Hb 13:4).
Siin manitsetakse eriti meid, kristlasi, aga ka kõiki teisi
au sees pidama abielu, hindama ja kaitsma seda.
Ainult abielu annab paarisuhtele
turvalised piirid inimestevahelises armastuses.
Abieluga kaasnevad lubadus, tingimused ja märk.
Selles mõttes meenutab see teisi Piiblis sõlmitud liite -
nii inimestevahelisi kui ka Jumala ja inimeste vahel sõlmitud liite.
Abielu sõlmides, antakse lubadus armastada,
tingimuseks püsida koos nii headel kui halbadel päevadel
ja selle märgiks antakse sõrmus.
Sõrmus kuulutab teistele, et need kaks kuuluvad teineteisele,
keegi ei tohi minna võrgutama ega ahvatlema sinna vahele.
Ei tohi lõhkuda seda ühtsust.
Me vajame paarisuhtesse väliseid piiranguid,
mis tõstavad latti lasta jalga kohe kui on natuke raskem.
Piiblis Kiri heebrealastele rõhutab, et abielus ei või elada ükskõik kuidas.
Teist peab austama ja armastama, ärakasutamine pole lubatud.
Lisaks peab kaitsma abielu nii paarisuhte kui ka institutsioonina,
kuna abielu muutmine mõjutab sügavalt inimeste seksuaalset ja sotsiaalset elu
ning kogu ühiskonda.
Inimestel on negatiivseid kogemusi abielust,
kas enda või vanemate või sugulaste omast,
kuid see pole piisav põhjendus heita Jumala seatud paarisuhe prügikasti.
See on väga aktuaalne teema, kuna meie rahva otsustajad
on viimasel ajal rääkinud abielu muutmisest, et hõlmata samasoolisi.
Oleme suurel kiirusel lahti laskmas kristlikest väärtustest,
mille najal meie ühiskond on suures osas üles ehitatud.
Pole vaja olla prohvet või prohveti õpilane,
et näha, kuhu selline areng viib.
Inimeste seksuaalset ja sotsiaalset elu
hakkab juhtima isekus, vägivald, omakasupüüdlikkus, ärakasutamine.
Kui Jumala piirid ületatakse, avatakse uksed patule ja isekusele.
Muidugi iseloomustatakse seda arengut meedias modernselt ja asjalikult.
Nüüd räägitakse sugupoole neutraalsetest liitudest, varsti
arvuneutraalsetest liitudest ja pelgan, et varsti sooneutraalsetest.
On ainult aja küsimus, millal äägime ea- või liigineutraalsetest suhetest.
Kui uks avatakse, sealt tuleb välja kõike.
Kui me loobume abielust kui mehe ja naise vahelisest suhtest,
turvaväravad avanevad igasuguse patu avalikule heakskiitmisele.
Abielu on mõeldud kogu inimese eluea kestvaks suhteks,
üks mees ja üks naine, kogu elu - see on esialgne plaan.
Ehkki selles püsivad üha vähesemad.
Jeesus ütles:
"Mis nüüd Jumal on ühte pannud, seda inimene ärgu lahutagu!" Mk 10:9
See on endiselt tõde - mis Jumal on ühte pannud,
seda inimene ärgu lahutagu.
Mõndadel on raske neid sõnu vastu võtta,
kuna patt meie sees ja ühiskonna surve
muudab meid nii, et me ei võta vastu Jumala sõnu.
Me saame küll aru, kuid ei võta seda vastu.
Meid juhivad rohkem meie eelarvamused kui Jumala Sõna.
Mäletan, et paar aastat tagasi vestlesime kahe sõbraga,
rääkisime homoseksuaalsusest.
Jutu keskel üks meist kolmest ütles, et oleks tore teada,
mida Jumal mõtleb homoseksuaalsusest.
Siis võttis üks meist Piibli ja vaatasime, mida Jumal ütleb.
Tõdesime, et Rm 1 kohaselt
Jumal ei kiida heaks homoseksuaalsust ega selle harrastamist.
Jätkasime vestlust ja veidi aja pärast
sama isik, kes esimene kord küsis, küsis uuesti, mida Jumal arvab sellest.
See sõber, kes luges Piiblist, vastas, et me ju alles lugesime!
Miks meil on seda nii raske vastu võtta?
Lihtne põhjus on see, et me ei taha.
Meile ei meeldi see, mida Jumal ütleb.
Me oskame küll lugeda, kuid vahel on meil raske aktsepteerida seda.
Siin meil tuleb teha otsus, peame valima.
Jumal ütleb 1. Moosese raamatu alguses:
"Ja Jumal lõi inimese oma näo järele, Jumala näo järele lõi ta tema,
ta lõi tema meheks ja naiseks!"
Paarisuhte sool ja pipar on mehe ja naise täielik erinevus.
See toob tohutuid väljakutseid igasse paarisuhtesse.
Mitu korda sa oled mõelnud:
"Kuidas ta saab küll niimoodi mõelda, kas ta ei saa üldse aru, et see on nii!"
Rääkides mehe ja naise erinevustest,
tuleb meeles pidada, et kõiges ei saa sugu süüdistada.
Tihti iseloom ja temperament ületavad soolised erinevused.
On huvitav, et sageli me otsime endale kaaslast,
kes erineb meist üsna palju, sest erinevused täiendavad teineteist.
Kuid sugu juhib nii palju meie käitumist,
et võime rääkida mehelikust ja naiselikust lähenemisest asjadele.
Seda tuleb teadvustada.
Mees ja naine erinevad üksteisest nagu pall ja nelinurk.
Meie mõtlemine erineb nagu öö ja päev.
Meie seksuaaltungid erinevad üksteisest nagu Ferrari ja auruvedur.
Arva ära, kumb on Ferrari ja kumb auruvedur.
Seepärast, kui Jumal manitseb hoidma paarisuhet,
manitseb Ta naisi ühel ja mehi teisel moel.
Efeslaste kirja 5. peatükis öeldakse:
"Igal juhul armastagu ka igaüks teie seast oma naist
nii nagu iseennast, aga naine kartku meest."
Naise suurim vajadus on olla armastatud, olla märgatud,
olla mõistetud ja ära kuulatud.
Naine igatseb lähedust, avatust ja eelkõige hindamist.
Mehe sügavaim vajadus on olla austatud ja ka hinnatud,
usaldatud, aktsepteeritud, et teda võetaks tõsiselt.
Mees tahab juhtida ja saavutada,
ta igatseb sõprust ja soovib olla vajalik.
Muidugi on see üldistus, kuid naine tahab olla kaitstud.
Seepärast manitses apostel mehi armastama naisi
ja osutama neile tähelepanu, kuulates, mõistes ja hellitades neid.
Efeslaste kirja 5. peatükis ütleb Paulus:
"Mehed, armastage oma naisi,
nõnda nagu ka Kristus on armastanud kogudust
ja on andnud iseenese tema eest."
Kristus armastas kogudust, ohverdades end selle eest.
Ta armastab meid iseenda arvelt, loobudes enda omast.
Jumal tahab, et mehed armastavad naisi samamoodi.
Armastus on teise inimese märkamine, seadmine kõigest ettepoole -
olgu see siis ajaleht, jäähokimäng, videomäng või mõni huvitav raamat,
video või telesaade või mistahes.
Armastus on teise heaks ohverdamine ja sellel pole kunagi tagamõtet.
Selline armastus ei otsi omakasu.
Ehk on meile meestele kõige tähtsam õppida kuulama naist,
nii et oleme ka päriselt kohal.
Väga sageli on meile tüüpiline, et oleme küll kohal, kuid mitte ligi.
Üks tohutult tähtis asi on teadvustada, mis teisele meeldib.
Kas sina tead, mis su naisele kõige rohkem meeldib?
Võimalda seda võimalikult tihti,
ära oleta, et talle meeldib see, mis sulle meeldib.
Või naine, kas sa tead, mis su mehele meeldib?
Piibel ütleb nii:
"Samuti teie, mehed,
elage naisega targasti kui nõrgema astjaga
ja osutage neile austust, sest nad on elu armuanni kaaspärijad nagu teiegi,
et teie palved poleks tagajärjeta." 1Pt 3:7
Meestena peame arvestama naise erinevusega.
Siin öeldakse "kui nõrgema astjaga".
See ei tähenda, et su naine on nõrgem kui sina,
vaid et ta on sinust erinev.
Sinu suhtumine temasse
peab olema sama õrn, nagu hoides kallist portselanserviisi.
Karm ja külm suhtumine ei tekita lugupidamist vaid kibestumist.
Paulus manitseb naist austama oma meest,
väärtustama ja lootma tema peale.
Efeslastele 5:22 vanem tõlge ütleb:
"Naised, olge meestele allaheitlikud otsekui Issandale."
Nõustumine mehe tahtega ei võrdu temast lugupidamisega,
kuid need on omavahel seotud.
Nõustumine ja allaheitlikkus on lihtne, kui teisest peetakse lugu.
Piibel ei manitse mehest lugu pidama
siis, kui see on lihtne, vaid ka siis kui see on raske.
Mees elab töö kaudu, see on talle tähtis.
Kui küsid mehelt, kuidas tal läheb,
siis üldiselt alustab ta juttu tööst ja tegemistest.
Naine, kas sa väärtustad seda, mida su mees teeb?
Oled sa öelnud seda talle?
Kas ta teab, et sa hindad seda?
Oled sa julgustanud teda selles?
Milles su mees on osav?
Anna talle mõista, et ka sina tead seda.
Mulle tähendas palju üks vestlus sugulaste külaskäigu ajal.
Räägiti, mida lapsed teevad ja harrastavad.
Mu naine ütles, et Jarmo harrastab ka midagi ja ta on selles tohutult osav.
See üks lause ravis mind enam kui paljud, paljud teised asjad -
see, et ta ütles, et olen milleski väga osav.
Mees igatseb kuulda naise käest, et ta on milleski väga hea.
Paulus manitses meid kõiki, nii mehi kui naisi, teisest lugu pidama,
olema üksteisele allaheitlikud, peljates Kristust.
Küsimus on suhtumises, mis väljendub praktikas.
Üks paremaid suhtumise näitajaid on see, mida me räägime teisest -
kas me kiidame kaasat, töökaaslast, ülemust või sõimame me teda.
Kas me rõõmustame tema üle või naerame tema üle teiste ees.
Ükski paarisuhe ei pea sellele vastu, et räägitakse kaasast avalikult halba.
Miski ei tee suhtele nii palju head kui avalik kiitus ja julgustamine, kaitsmine.
Kas sina, naine, tead, mis su mehele meeldib?
Kas sina, mees, tead, mis su naisele meeldib?
See on tohutult tähtis.
Küsi seda talt, rääkige mõnikord omavahel sellest.
Kuidas sa saad olla naise meele järgi, kui ei tea, mis talle meeldib.
Sa arvad, et talle meeldib miski, aga võid eksida.
Kui minu naine rääkis nii sugulaste ees,
mõtlesin kohe, et kuidas saaksin välja näidata oma armastust ja austust.
Mingil moel ma väljendasin seda talle.
Kui vaid võimalikult paljud mehed ja naised
saaksid tunnustust selles valdkonnas, mis on tähtis.
Kui vaid võimalikult paljud naised kuuleksid oma meest kiitmas:
"Küll mul on armas, tore ja tark naine."
Kui vaid paljud sõbrad, töökaaslased, ülemused või alluvad
kuuleksid meid kiitmas neid avalikult.
See mõjub tohutult hästi paarisuhtele ja ka teistele suhetele.
Olen varem rääkinud, et Jumal tahab, et me pühendume teist armastama.
Ta tahab, et pühendume abielule,
ega ela seksuaalelu väljaspool abielu.
Aga mis siis, kui oleme eludes etapis, kus kõik vead on juba tehtud?
Abielusid võib olla selja taga juba rohkem kui üks.
Tehtut ei saa muuta tegematuks - ükskõik kui väga soovime.
Nüüd on tähtis, kuidas suhtud nendesse vigadesse,
mille tõttu oled ise kannatanud ja ilmselt on kannatanud ka teised.
Kas sa tunnistad need pattudeks, valedeks valikuteks?
Näiteks kuningas Taavet tegi rohkem pattu kui keegi meist
ja Jumal andis talle andeks.
Kuningas Taavet rikkus abielu naabriprouaga,
seejärel lasi tappa naabriproua mehe ja võttis naabriproua avalikult naiseks.
Kõik mõtlesid, et küll on armulik ja hea kuningas,
et niimoodi kaitseb leseks jäänud prouat.
Siiski olid selle taga Taaveti oma teod ja patud.
Kui Jumal päris nende pattude kohta, ei hakanud Taavet end õigustama
vaid tunnistas oma pattu.
Ta tõstis käe üles nagu korvpallis ja tunnistas oma viga kohe:
"Mina olen teinud pattu Jumala vastu."
Meil on seesama võimalus - me võime jätta end Jumala hooleks,
tunnistades oma patud.
Jumal annab andeks, Jumal on lubanud anda andeks.
Me ei sea Jumalale tingimusi,
kus Ta peab tegema nii või teisiti, vaid jätame end tõesti Jumala kätesse.
Ta ei saa ega taha ehitada meie tulevikku, toetudes valedele.
Seepärast peame julgema tunnistada asju nii, nagu need on.
Võtame vastutuse oma tegude eest, valede valikute eest lahutuse asjus,
valedest valikutest mingites teistes olukordades. Loodame Jumalale.
Ta võib teha uut.
Vahel oleme sunnitud tegutsema "väiksema patu põhimõtte" kohaselt.
Olen seda rääkinud varemgi, kuid räägin seda uuesti.
Mu sõber Toivo oli reisil evangelistina.
Ta juurde tuli päästetud saanud mees ja ütles, et tal on väike probleem.
Toivo küsis, milles asi. Mees vastas, et ta tuli usule.
See pole mingi probleem!
Ei olegi, aga see on, et olen olnud kolm korda abielus,
kaks korda vabaabielus ja mul on igast suhtest lapsed.
Ka praeguse naisega, kellega elan vabaabielus.
Mis nüüd teha, ma olen usule tulnud.
Toivo oli natuke aega vait ja siis nad palvetasid.
Palves Jumal andis Toivole tarkust.
Ta ütles, et nüüd tegutseme nii, kuidas teeme kõige vähem valesti.
Teed sa nii või teed sa teisiti, tagasiteed algpunkti enam ei ole.
Sa ei saa enam teha nii nagu Jumal esialgu oleks tahtnud.
Nüüd teeme selle järgi, kuidas teha kõige vähem valesti -
abielluge, pühenduge üksteisele, nii et sellel lapsel, oleks isa.
Kas sinu elus on selline olukord?
Et ükskõik kui väga tahaks, siis tagasiteed algpunkti enam ei ole.
Selles või mõnes teises elu valdkonnas.
See on ainult üks valdkond meie elus.
Siis tasub valida see variant, mille puhul tehakse kõige vähem valesti
Jumala ja inimeste suhtes.
Jumal on palju armulisem kui inimesed.
Tal on palju pikem meel kui meil.
Ta on täis armu ja andestust.
Abielu ja seksuaalsus on Jumala antud head ja positiivsed annid.
Temagi ei taha, et need oleksid kellelegi koormaks või häbiks.
Seepärast Ta tahab sind aidata, Ta tahab aidata ka teiste kaudu.
Mõtle, kas sul on mõni usaldusväärne tuttav kristlane,
kellega rääkida ja palvetada sellepärast, mis sind painab.
Tuua see valguse kätte, viia Jumala ette
ja kuulda neid imelisi sõnu, et su patud antakse sulle andeks.
Palvetame koos!
Tänu Jeesus, et Sa lood uut.
Sa suudad luua uut ja tahad luua uut meie eludes.
Jeesus, anna meile õige suhtumine nendesse vigadesse ja pattudesse,
mida me oleme teinud.
Anna meile suhtumine, et tunnistame need ja oleme valmis need hülgama.
Tänu, et annad andeks ka praegusel hetkel.
Sa näed meie katkiseid elusid. Tänu, et Sina suudad uut luua.
Jeesuse nimel, aamen!
Tänan, et vaatasid saadet!
Võid neid saateid toetada,
helistades TV7 annetustelefonile 900 1777 (kõne hind 7 eur)
Rohkem infot toetamise kohta leiad aadressilt www.tv7.ee
Jumal õnnistagu sind rohkelt, Tal on sinu elule hea ja armas plaan.
Looda sellele ja Ta juhatab sind.
Nende mõtete ja tunnetega näeme kahe nädala pärast!
Tõlge: Ülle Kapanen